**Broderkyss** eller **sosialistisk broderkyss** (på tysk *(sozialistischer) Bruderkuss*) var en type hilsen som ble brukt som ærbødighetstegn og uttrykk for gjensidig aktelse mellom statsmenn i de kommunistiske østblokk-landene. Det bestod i at to personer omfavnet og kysset hverandre, vanligvis på kinnet, men i blant også på munnen. Broderkyss forekom typisk ved statsbesøk og partisamlinger.

Historikk
---------

Det sosialistiske broderkysset skal stamme fra det rituelle påske- eller broderkysset i den russiskortodokse kirken, en gest som også ble praktisert i hverdagssammenhenger. Skikken utviklet seg til et symbol for likestilling, brorskap og solidaritet i den nye arbeiderbevegelsen som vokste fram på slutten av 1800-tallet. I åra etter oktoberrevolusjonen i 1917 og Den kommunistiske internasjonalen fra 1919 ble kysset ritualisert som et spontant uttrykk for entusiasmen for felles sak og samhørighet mellom kommunistiske kamerater på tvers av landegrensene. 

Da DDR (Øst-Tyskland) feiret 40-årsdagen 7. oktober 1989 med parade på praktgata Unter den Linden i Øst-Berlin, hilste Sovjetunionens president Mikhail Gorbatsjov den østtyske stats- og partisjefen Erich Honecker med tradisjonelt kyss. Gorbatjov hadde innført store reformer i Sovjetunionen og ble møtt av demonstranter som ropte om hjelp. Protestene mot det det østtyske regimet fortsatte, og etter store politiske omveltninger, ble Øst- og Vest-Tyskland gjenforent 3. oktober året etter. Grobatsjovs kyss høsten 1989 er derfor seinere omtalt som «dødskysset». Etter at Sovjetunionen ble oppløst sist i 1991, har skikken gått tilbake.

Hellig kyss, også kalt fredskyss, er for øvrig en gammel kristen hilsen som fortsatt blir praktisert som «påskekyss» i den greskortodokse kirken.

* Sovjetrussisk jubileumsfrimerke for Sovjethæren 1968 som viser et kommunistisk broderkyss fra en propagandaplakat etter den tysk-sovjetiske ikke–angrepspakten om deling av Polen 1939. Bonden kysser en soldat fra Den røde armé som ifølge russisk propaganda kom for å befri og beskytte «ukrainske og hviterussiske brødre».Sovjetrussisk jubileumsfrimerke for Sovjethæren 1968 som viser et kommunistisk broderkyss fra en propagandaplakat etter den tysk-sovjetiske ikke–angrepspakten om deling av Polen 1939. Bonden kysser en soldat fra Den røde armé som ifølge russisk propaganda kom for å befri og beskytte «ukrainske og hviterussiske brødre».
* Broderkyss mellom Leonid Bresjnev, generalsekretær i det sovjetrussiske kommunistpartiet og Walter Ulbricht, førstesekretæren i det østtyske, som en manifestasjon på den tette forbindelsen mellom partiene, under partidagene i Berlin i april 1967.  Foto: Ulrich Kohls, Deutsches BundesarchivBroderkyss mellom Leonid Bresjnev, generalsekretær i det sovjetrussiske kommunistpartiet og Walter Ulbricht, førstesekretæren i det østtyske, som en manifestasjon på den tette forbindelsen mellom partiene, under partidagene i Berlin i april 1967.  Foto: Ulrich Kohls, Deutsches Bundesarchiv
* Mein Gott, hilf mir diese tödliche Liebe zu überleben («Min Gud, hjelp meg å overleve denne dødelige kjærligheten») ble malt av Dmitri Wrubel på østsida av Berlinmuren i 1991 etter at den falt i 1989. Graffitimaleriet viser et broderkyss mellom Sovjetunionens Bresjnev og DDRs Erich Honecker og bygger på et foto fra DDRs 30-års markering i 1979.*Mein Gott, hilf mir diese tödliche Liebe zu überleben* («Min Gud, hjelp meg å overleve denne dødelige kjærligheten») ble malt av Dmitri Wrubel på østsida av Berlinmuren i 1991 etter at den falt i 1989. Graffitimaleriet viser et broderkyss mellom Sovjetunionens Bresjnev og DDRs Erich Honecker og bygger på et foto fra DDRs 30-års markering i 1979.
* Broderkyss mellom «våpenbrødre», en offiser fra Øst-Tysklands Nationale Volksarmee og en fra Sovjethæren på 1980-tallet.Broderkyss mellom «våpenbrødre», en offiser fra Øst-Tysklands Nationale Volksarmee og en fra Sovjethæren på 1980-tallet.

Referanser
----------

1. ↑  «Arkivert kopi». Arkivert fra originalen 31. oktober 2014. Besøkt 31. oktober 2014.
2. ↑

Se også
-------

* Kinnkyss, kyss på kinnet
* Hellig kyss, også kalt fredskyss og påskekyss, en oldkirkelig gudstjenstehandling

Eksterne lenker
---------------

* (en) Bruderkuss – kategori av bilder, video eller lyd på Commons Rediger på Wikidata